text: Få direkte trafikmeldinger på din smartphone
  05 marts 2015 kl. 09.02
  Nu kan du få automatisk og direkte besked på din smartphone om aktuelle trafikhændelser i Trekantområdet. Vejdirektoratet udsender nu direkte trafikmeldinger på appen Trafikken Trekanten.
  Du skal blot hente den nyeste version af app'en Trafikken Trekanten og tilmelde dig push-beskeder. Vælge det område, som du ønsker trafikmeldinger for, og vælge hvilke typer af trafikinformation, du vil orienteres om.
  Du vil herefter løbende modtage beskeder, eksempelvis når Vejdirektoratets Trafikinformationscenter udsender ny trafikinformation om eks. ulykker, tabt godt eller andet der er relevant for trafikafviklingen. Du modtager beskeden selvom app'en er lukket og slukket.
  App'en indeholder aktuelle trafikmeldinger og oplysninger om vejarbejder for hele landet. Du finder også information fra bus og tog.
  Trafikken Trekanten er en gratis app, der findes til Android og iOS. Den er udviklet af Vejdirektoratet i samarbejde med kommunerne Billund, Fredericia, Kolding, Middelfart, Vejen og Vejle, samt FynBus, Sydtrafik og DR P4 Trafik.
  